Turkiya parlamentida Xalqlar demokratik partiyasi vakillari bo‘lgan 3 deputatning koronavirus tahlili natijalari musbat chiqdi. Foto: AFP Turkish Minute nashri xabariga ko‘ra, deputatlar parlamentdagi farroshlardan birida o‘tgan hafta koronavirus aniqlangandan keyin parlamentning boshqa a’zolari bilan birga test topshirgan. Virusga chalingan deputatlarning ismlari oshkor qilinmagan. Shunisi ma’lumki, ularning barchasi tibbiy nazorat ostiga olingan va og‘ir alomatlarga ega emas. Oxirgi ma’lumotlarga ko‘ra, Turkiyada koronavirusga chalinganlar soni 200 mingdan, vafot etganlar soni 5 mingdan ko‘proqni tashkil qilmoqda.